OBČINA IZOLA – COMUNE DI ISOLA

***NADZORNI ODBOR – COMITATO DI CONTROLLO***

*Sončno nabrežje 8 – Riva del Sole 8*

*6310 Izola – Isola*

*Tel: 05 66 00 139*

*E-mail:* [*obcina@izola.si*](mailto:obcina@izola.si)

*Web:* [*http://www.izola.si/*](http://www.izola.si/)

Številka: 0321-4/2025

Datum: 3. 2. 2025

**ZAPISNIK**

**25. redne seje Nadzornega odbora, ki je bila dne 3. 2. 2025 ob 17. uri**

**v sejni pritličja Občine Izola, Sončno nabrežje 8 v Izoli**

Prisotni člani: mag. Darko Filiput, Patricija Tomazini Gazič, Aleksander Krebelj, Valdi Morato, Erika Skrlič in Filip Šeat.

Ostali prisotni: Nataša Killough, zapisničarka

Predsednik je ugotovil, da je bil Nadzorni odbor sklepčen, saj je bilo prisotnih 5 članov.

Predsednik je odprl razpravo o predlaganem dnevnem redu.

Glede na to, da ni bilo prijavljenih razpravljavcev, je predsednik zaključil razpravo in dal na glasovanje sledeči

**DNEVNI RED:**

1. **Potrditev zapisnika 24. redne seje z dne 6. 1. 2025;**
2. **Pregled aktivnosti v skladu s programom dela za leto 2025;**
3. **Razno.**

Dnevni red je bil soglasno potrjen. Od 5 prisotnih članov Nadzornega odbora se jih je 5 opredelilo, 5 jih je glasovalo za, nihče proti.

**Ad 1**

**Potrditev zapisnika 24. redne seje z dne 6. 1. 2025**

Predsednik je odprl razpravo. Glede na to, da ni bilo prijavljenih razpravljavcev, je predsednik zaključil razpravo in dal na glasovanje potrditev zapisnika.

Zapisnik je bil soglasno potrjen. Od 5 prisotnih članov Nadzornega odbora se jih je 5 opredelilo, 5 jih je glasovalo za, nihče proti.

̴ *Patricija Tomazini Gazič se je udeležila seje ob 17:05 ̴*

**Ad 2**

**Pregled aktivnosti v skladu s programom dela za leto 2025**

*Erika Skrlič se je udeležila seje ob 17:10. ̴*

Predsednik je odprl razpravo. Pregledali so odprte nadzore:

1. **Nadzor nad javno površino Belveder za obdobje 2014 – 2024;**

Vodja delovne skupine Aleksander Krebelj je poročal. Pripravlja osnutek poročila, ki ga bo poslal v pregled še članoma in predvideva, da bo pripravljeno za sprejem na naslednji seji NO marca meseca.

Glede nato, da je rok za nadzor potekel, je predsednik predlagal, da se sprejme sklep o podaljšanju roka nadzora:

**SKLEP O SPREMEMBI SKLEPA**

**O UVEDBI NADZORA**

1.

Spremeni se 3. točka sklepa o uvedbi nadzora nad preveritvijo navedb glede oddaje javne površine lokala pod Belvederjem za obdobje od 2014 do 2024 tako, da se glasi:

Rok veljavnosti sklepa o uvedbi nadzora se podaljša do 30. 6. 2025.

2.

Sklep stopi v veljavo takoj.

Sklep je bil soglasno sprejet. Od 7 prisotnih članov Nadzornega odbora se jih je 7 opredelilo, 7 jih je glasovalo za, nihče proti.

1. **Nadzor nad Gasilskim domom:**

Vodji delovne skupine Aleksandru Kreblju je bila predana dodatna dokumentacija za Gasilski dom, s strani Službe za javna naročila v fizični obliki, ki jo je pripravil Rade Remištar.

1. **Nadzor nad Ribiškim muzejem:**

Vodja delovne skupine Erika Skrlič je poročala, da so se dobili na prvem sestanku z vodjo Urada za družbene dejavnosti, Kristino Zelić Laurica v sredo, 8. 1. 2025.

Nadzoru je bila posredovana dodatna dokumentacija preko SOVDa. Dokumentacija je v pregledovanju.

1. **˝Nadzor nad upravljanjem občinskih stanovanj v lasti Občine Izola, za obdobje od 2017 2023˝.**

Na prejšnji seji, je NO odločil, da bodo pregledovali dodeljevanje oskrbovanih in občinskih stanovanj. Po preverjanju dokumentacije z vodjo Urada za družbene dejavnosti, je strokovna sodelavka naslednji dan posredovala elektronsko sporočilo članom nadzora, da so oskrbovana stanovanja v lasti Nepremičninskega sklada PIZ, in da OU nima nobenih finančnih transferjev ali drugih dokumentov, zato je nesmiselno pregledovati zadevo, ki ne spada v pristojnost NO Občine Izola.

Svoje mnenje je pisno po mailu podal tudi član skupine Valdi Morato. Predsednik NO se je po posvetu z ostalimi člani strinjal, da se v sklepu popravi besedilo in briše ven oskrbovana stanovanja, ter da se pregleduje le stanovanja v lasti Občine Izola.

Tak sklep je bil poslan po elektronski pošti v pregled.

Predsednik je odprl razpravo o predlaganem sklepu. Razpravljali so: Aleksander Krebelj, Filip Šeat, Valdi Morato, Aleksander Lozej in Darko Filiput.

Vodja nadzora, g. Filip Šeat povedal, da vseeno želi, da se sklep popravi in spremeni.

Po zaključeni razpravi, se je NO odločil, da se Sklep o uvedbi nadzora nad upravljanjem občinskih stanovanj stornira in zamenja z naslednjim sklepom:

**SKLEP**

**O UVEDBI NADZORA**

1. **Predmet nadzora:**

Nadzor nad delovanjem oskrbovanih stanovanj Nepremičninskega sklada PIZ-a od začetka delovanja 2017 – 2024.

1. **Obseg nadzora:**

Nadzorni odbor bo v skladu s predpisi in v okviru svojih pristojnosti ugotavljal:

* zakonitosti in pravilnosti poslovanja pristojnih organov, organizacij in pooblaščenih oseb z občinskimi javnimi sredstvi,
* učinkovitost in gospodarnost porabe občinskih proračunskih sredstev.

Nadzor bo obsegal:

* pregled pravne podlage za izvajanje javne službe;
* pregled dokumentov s katerimi se izkazujejo aktivnosti javne službe,
* uveljavljanje prednosti pri dodeljevanju stanovanj v najem občanom Izole

1. **Predvideni čas izvedbe nadzora**:

Nadzor prične teči naslednji dan po vročitvi tega sklepa nadzorovanemu organu ter traja do 31. 12. 2025.

1. **Pooblaščeni za izvedbo nadzora:**

* Filip Šeat – vodja delovne skupine;
* Valdi Morato - član;
* Mag. Darko Filiput – član;

Sklep je bil soglasno sprejet. Od 7 prisotnih članov Nadzornega odbora se jih je 7 opredelilo, 7 jih je glasovalo za, nihče proti.

Nadalje je potrebno na podlagi 32. člena Poslovnika, dopolniti program dela za leto 2025 in ga posredovati županu v vednost.

Strokovna sodelavka po pripravila dopolnjeni program dela NO za leto 2025 in vključila v delo še nadzor za oskrbovana stanovanja.

1. **˝Nadzor in pregled finančne konstrukcije sanacije in izgradnje mandrača v Izoli za obdobje 2019 – 2023˝**

Sklep o uvedbi Nadzora je bil potrjen na današnji seji in podpisan s strani predsednika za posredovanje v vednost županu in OU.

**Ad 3**

**Razno;**

Predsednik je poročal o predstavitvi končnih poročil, ki so bila obravnavana na 20. redni seji OS dne 30. 1. 2025.

Predsednik je tudi seznanil člane, da so prejeli dodatno sporočilo vezano na sušilnico blata, ki ga je posredovala Civilna iniciativa javno.

Predsednik je povedal, da je NO že obravnaval to zadevo in da je NO na svoji 20. redni seji sprejel sklep, da nadzor zaključijo.

Predsednik je odprl razpravo. Razpravljali so: Aleksander Lozej, Aleksander Krebelj, Darko Filiput.

Po zaključeni razpravi so sprejeli naslednji sklep:

**S K L E P**

Nadzorni odbor Občine Izola je na svoji 25. redni seji, dne 3. 2. 2025 obravnaval dopis Civilne iniciative, ki se nanaša na Sušilnico blata CČN Koper.

Navedeno problematiko je NO že obravnaval in sprejel ustrezne sklepe.

Sklep je bil soglasno sprejet. Od 7 prisotnih članov Nadzornega odbora se jih je 7 opredelilo, 7 jih je glasovalo za, nihče proti.

Glede na to, da ni bilo prijavljenih razpravljavcev, je predsednik zaključil razpravo in zaključil 25. redno sejo Nadzornega odbora ob18:15 uri ter predlagal, naslednjo sejo NO v ponedeljek, 10. 3. 2025 ob 17. uri.

|  |  |  |
| --- | --- | --- |
| **Zapisala**  **Nataša KILLOUGH** |  | **Predsednik**  **mag. Darko FILIPUT** |